**KISKŐRÖS VÁROS POLGÁRMESTERE**

**ELŐTERJESZTÉS**

(a Képviselő-testület 2021. december 15-i ülésére)

## TÁRGY: A SPORTTELEP MEGBÍZÁSI-ÜZEMELTETÉSI FELADATAINAK

## ELLÁTÁSÁRÓL SZÓLÓ SZERZŐDÉS MÓDOSÍTÁSA

Kiskőrös Város Képviselő-testülete a 24/2019. és a 171/2019. számú, valamint a polgármester a 29/2020. (XII. 21.) számú határozatával döntött a sporttelep üzemeltetési feladatainak átadásáról a Kiskőrösi Labdarúgó Club (a továbbiakban: labdarúgó club) részére, határozott időtartamra, 2019. március 01. napjától 2019. december 31. napjáig, ezt követően 2020. január 01. napjától 2020. december 31. majd 2021. január 01. napjától 2021. december 31. napjáig.

A labdarúgó club a sporttelep funkciójának megfelelően, a megrendezésre kerülő sportrendezvények idejére és egyéb feltételekre figyelemmel a pályákat és az azok melletti területeket szakszerűen gondozza, karbantartja.

A labdarúgó club által a már megvalósított értéknövelő fejlesztéseken túlmenően, a szervezet folyamatosan további fejlesztéseket, beruházásokat valósít meg. Az ingatlan területén szervezi és lebonyolítja a sportrendezvényeit. Mindezekre tekintettel indokolt az üzemeltetési feladatok további átadása a labdarúgó club részére.

Az ingatlan Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontjára, valamint a sportról szóló 2004. évi I. törvény 55. §-ára figyelemmel a település kötelezően ellátandó sport feladatait szolgálja.

Az önkormányzati vagyonról a vagyon hasznosításáról szóló 26/2012. ( XII. 19.) rendelet vonatkozó szabályai alapján az önkormányzat korlátozottan forgalomképes törzsvagyoni körébe tartozó ingatlan a Képviselő-testület hozzájárulásával hasznosítható.

Fentiekre tekintettel javaslom, hogy a Képviselő-testület a határozat-tervezetben foglaltak szerint hozza meg döntését.

**Kiskőrös, 2021. december 08.**

**Domonyi László s.k.,**

**polgármester**

### **HATÁROZAT-TERVEZET**

A Képviselő-testület

1. egyetért azzal, hogy Kiskőrös Város Önkormányzata korlátozottan forgalomképes törzsvagyonát képező 2711 hrsz-on nyilvántartott, természetben Kiskőrös, Dózsa Gy. u. 46. szám alatti, 4 ha 6365 m2 alapterületű, kivett sporttelep rendeltetésű ingatlan tekintetében a Kiskőrösi Labdarúgó Club (székhely: 6200 Kiskőrös, Dózsa Gy. u. 46.) és Kiskőrös Város Önkormányzata között fennálló a sporttelep üzemeltetésével kapcsolatos feladatok ellátására kötött megbízási-üzemeltetési szerződés határozott időtartamra, 2022. január 01. napjától 2022. december 31. napjáig meghosszabbításra kerüljön,
2. felhatalmazza a polgármestert a határozat-tervezet mellékletét képező megbízási-üzemeltetési szerződés III. számú módosításának aláírására.

**Felelős:** polgármester

**Határidő:** azonnal

*Melléklet a ……/2021. számú Képviselő-testületi határozathoz*

MEGBÍZÁSI-ÜZEMELTETÉSI SZERZŐDÉS

III. számú módosítása

a sporttelep üzemeltetésével kapcsolatos feladatok ellátására

amely létrejött egyrészről **Kiskőrös Város Önkormányzata** (6200 Kiskőrös, Petőfi tér 1., törzsszám: 724782, adószám: 15724784-2-03, képviseletében eljár: Domonyi László Mihály polgármester) mint **megbízó** (a továbbiakban: Megbízó),

másrészről a **Kiskőrösi Labdarúgó Club** (6200 Kiskőrös, Dózsa Gy. u. 46. adószám: 18364712-1-03, képviseletében eljár: Dulai János Attila elnök), mint **megbízott** (a továbbiakban: Megbízott)

harmadrészről **KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság** (Székhely: 6200 Kiskőrös, Petőfi Sándor út 108., Cégjegyzékszám: Cg. 03-09-128662, statisztikai számjele: 25286281-8110-572-03, adószáma: 25286281-2-03, képviseli: Schäffer Tamás András ügyvezető), mint üzemeltető (a továbbiakban: Üzemeltető) között (a továbbiakban együttesen: Szerződő Felek) az alulírott napon és helyen az alábbi feltételek szerint:

1. Szerződő Felek rögzítik, hogy közöttük 2019. február 22. napján szerződés (a továbbiakban: alapszerződés) jött létre az Önkormányzat kizárólagos tulajdonában lévő, 2711 hrsz-on nyilvántartott, természetben Kiskőrös, Dózsa Gy. u. 46. szám alatti, 4 ha 6365 m2 alapterületű, kivett sporttelep rendeltetésű ingatlan üzemeltetésével, sportrendezvények sportcélú feladatok ellátásával kapcsolatos üzemeltetői feladatainak a Kiskőrösi Labdarúgó Club részére 2019. március 01. napjától 2019. december 31. napjáig történő átadásáról. Szerződő Felek az alapszerződést közös megegyezéssel határozott időtartamra 2020. január 01. napjától 2020. december 31. napjáig, ezt követően 2021. január 01. napjától 2021. december 31. napjáig meghosszabbították.
2. Szerződő Felek megállapodnak abban, hogy az alapszerződést közös megegyezéssel határozott időtartamra 2022. január 01. napjától 2022. december 31. napjáig meghosszabbítják.
3. Szerződő Felek fentiekre tekintettel az alapszerződés *„III. Időbeli hatály”*-átaz alábbi szövegrészre módosítják:

*,,A megbízási szerződést a Szerződő Felek határozott, 2022. január 01. napjától 2022. december 31. napjáig terjedő időtartamra kötik meg.”*

1. Jelen módosítás az alapszerződés egyéb rendelkezéseit nem érinti.

Jelen szerződést a Szerződő Felek elolvasás és értelmezés után, mint akaratukkal mindenben megegyezőt, helybenhagyólag, 4 példányban írtak alá.

**Kiskőrös, 2021. december**

**Kiskőrös Város Önkormányzata Kiskőrösi Labdarúgó Club**

**(Megbízó) képviseletében (Megbízott) képviseletében:**

……………………………………….… ………………………………………

Domonyi László Dulai János Attila

polgármester elnök

Kőrösszolg Nonprofit Kft.,

mint üzemeletető képviseletében:

Schäffer Tamás

ügyvezető

Ellenjegyzem: Pénzügyileg ellenjegyzem:

……………………………………….… ………………………………………

dr. Turán Csaba Szlanka Pálné

jegyző pénzügyi osztályvezető